Året 2019 var knap begyndt da en ung mand stak en jævnaldrende med en kniv. Knivstikkeriet skete nytårsmorgen ved restauranten Kebabistan i Aalborg. Det var et mindre skænderi om, hvem der stod forrest i køen til maden, der udviklede sig dramatisk for de to unge mænd. Den dengang 22-årige gerningsmand stak sit offer i maveregionen med en steakkniv, som han tog fra en bestikbakke på spisestedet. Offeret blev hurtigt bragt til Aalborg universitetshospital og blev senere erklæret uden for livsfare. Gerningsmanden blev anholdt og varetægtsfængslet. Den 23-årige mand blev tirsdag ved retten i Aalborg dømt for knivstikkeriet. Han fik 1 år og 9 måneders ubetinget fængsel, oplyser nordjyske anklagere på Twitter. Manden valgte at modtage dommen.

Opsummering:
En 23-årig mand er blevet idømt et år og ni måneders for et knivstik på en kebab-restaurant i Aalborg nytårsmorgen.